Twee van Fidelity doodgeskietArgieffoto (Fidelity Security) Twee veiligheidswagte van die Fidelity Services Group is Sondag doodgeskiet toe hulle ’n afleweringsvoertuig in Langa, Kaapstad, begelei het. Wahl Bartmann, uitvoerende hoof van die Fidelity Services Group, sê die veiligheidswagte het omstreeks 06:30 tydens ’n roetine aflewering stilgehou en in hul diensvoertuig bly sit. Verskeie gewapende verdagtes het die voertuig te voet van agter genader en skote op die veiligheidswagte afgevuur soos hulle verby die voertuig gestap het. Albei veiligheidswagte is weg van die voertuig gesleep en deursoek. Die polisie het intussen beslag gelê op die diensvoertuig sodat ballistiese toetse gedoen en vingerafdrukke geneem kan word. Bartmann het sy medelye met die veiligheidswagte se families betuig en die moorde as sinneloos bestempel. “Dit is ŉ baie hartseer dag en ons voel dat hierdie vlak van geweld totaal onaanvaarbaar is.”